Red Dot designmuseum i Essen**Red Dot Award** eller **Red Dot Design Award** er en internasjonalt anerkjent utmerkelse for god design som årlig utdeles av Design Zentrum Nordrhein Westfalen.

Red Dot Award er fra 1955 årlig utdelt for arbeid som har en utsøkt designkvalitet. Prisen deles ut av en sakkyndig jury. Red Dot Award het opprinnelig *Design Innovationen* og fikk sitt nåværende navn i 2000.

Kategorier
----------

Utmerkelsen deles ut i tre kategorier: *product design*, *communication design* og *design concept*.

### Product design

Prisen er fra 1955 utdelt av Design Zentrum Nordrhein-Westfalen. Denne prisutdelingen omfatter bl.a. produkter for hushold, bosted, sport, fritid, kontor, mote, håndverk og arkitektur. Utdelingen finner sted i Essen. Under samme tilstelning utdeles prisen til *Design Team of the Year.* Prisen ble utdelt første gang i 1988. Vinnerteamet må ha vist et varig innovativt arbeid. 

| År | Firma | Leder |
| --- | --- | --- |
| 1988 | Leybold AG Design Team | - |
| 1989 | Braun Design Team | Dieter Rams |
| 1990 | Slany Design Team | - |
| 1991 | Moll Design | Reiner Moll & Partner |
| 1992 | Neumeister Design | Alexander Neumeister |
| 1993 | frogdesign | Hartmut Esslinger |
| 1994 | Mercedes-Benz Design Team | Bruno Sacco |
| 1995 | Siemens Design Team | Herbert Schultes |
| 1996 | IDEO | Bill Moggridge |
| 1997 | Michele De Lucchi Design Team | Michele De Lucchi |
| 1998 | Philips Design Team | - |
| 1999 | Audi Design Team | - |
| 2000 | Sony Design Team | Mitsuru John Inaba |
| 2001 | Festo Design Team | Axel Thallemer |
| 2002 | Apple Design Team | Jonathan Ive |
| 2003 | Nokia | Frank Nuovo |
| 2004 | Pininfarina Design Team | Sergio Pininfarina |
| 2005 | adidas-Designabteilung | Michael Michalsky |
| 2006 | LG Corporate Design Center | Hee-Gook Lee |
| 2007 | Design Team BMW Group | Chris Bangle |
| 2008 | Bose Designteam | Michael Laude |
| 2009 | Tupperware |  |
| 2010 | Hilti | Stephan Niehaus |
| 2011 | Grohe Design Team | Paul Flowers |
| 2012 | Porsche | Michael Mauer |

### Communication design

Prisen er blitt utdelt fra 1993 innen bl.a. informasjon, reklame, forpakning, plakater samt film og TV. Fra 2008 er det utdelt prisen R*ed Dot: design agency of the year.* Prisen utdeles til et designfirma som har hatt innvirkning på hele bransjen over tid. Prisen blir delt ut i Essen.

| År | Designkontor | Leder |
| --- | --- | --- |
| 2008 | Strichpunkt | Kirsten Dietz, Jochen Rädeker |
| 2009 | KMS TEAM | Knut Maierhofer, Mike Keller, Christoph Rohrer, Armin Schlamp |
| 2010 | Opel |  |

### Design concept

Prisen er utdelt siden 2005 og organiseres av *red dot design museum i Singapore*

Red Dot-museer
--------------

Alle premierte arbeider blir vist i minst ett år i Red Dot Design Museum i det tidligere kjelehuset (Kesselhaus) i Zeche Zollverein i Essen. Det gamle kjelehuset var i drift til 1986 og ble deretter ombygd for designmuseets regning etter den britiske arkitekten Norman Fosters tegninger. Museet flyttet inn i bygningen i 1996.

Et Red Dot museum finnes også i Singapore.

Referanser
----------

1. ↑  «BusinessWeek». Arkivert fra originalen 20. februar 2008. Besøkt 16. februar 2008.
2. ↑  «Kreativität der Extraklasse – red dot zeichnet erstmals die Designagentur des Jahres aus». Arkivert fra originalen 3. november 2011. Besøkt 12. september 2010.

Litteratur
----------

* Who's Who in Design. The Leading Designers of the World, utgiver Peter Zec, 2007, ISBN 978-3-89939-083-4

Eksterne lenker
---------------

* (en) Offisielt nettsted Rediger på Wikidata

* (en) Red dot design museum – kategori av bilder, video eller lyd på Commons Rediger på Wikidata
* Red dots hjemmeside

Portal: Tyskland

|  |  |
| --- | --- |
| Oppslagsverk/autoritetsdata | GND **·** LCCN
 |